Wikiside, Sosufag GF2 GS24081: Opgave: Case om borger og tidlig opsporing

Wikiside
2024-06-24T09:10:27+02:00

1. Lær din kommunes tilbud at kende:

www.sundhed.dk --> søg på “Sundhedstilbud” i søgefeltet

Vælg den kommune du bor og/eller er ansat i

Skriv fx ”ældre” i søgefeltet for at se de tilbud, som henvender sig særligt til ældre

Vælg et af tilbuddene

Hvilke informationer om tilbuddet kan du se?

2. Prøv at opdigte en case om en borger, som kunne have glæde af dette tilbud. Det skal være en ældre borger, som også har brug for din hjælp som sosu. Beskriv også gerne kort livshistorien samt borgerens aktuelle situation lige nu (sygdomme, udfordringer i dagligdagen, ressourcer osv.)

3. Udfyld skemaet for tidlig opsporing for din opdigtede borger (hvilke ting kunne have ændret sig hos borgeren for at borgeren kan have glæde af tilbuddet?)

4. Hvordan vil du fremme motivationen hos denne borger? Tænk i både indre og ydre motivation.

5. Lav et lille skuespil, hvor du taler med borgeren om aktiviteten og forsøger at motivere borgeren til deltagelse. Det kunne fx. være:

I starten af den tidlige opsporing, hvor du observerer ændringer (lyt, observer, reflekter og reager).

Når du har undersøgt mulighederne og fundet et tilbud (fra opgave 1). Fortæl borgeren om tilbuddet og motiverer til deltagelse

En situation, hvor borgeren skal afsted til aktiviteten, men ikke er så motiveret lige nu. Husk at tænke livshistorien med ind når du skal motivere.

6. Optag det lille skuespil. Lad være med at lave replikker, men aftal blot hvem der spiller borger og SSA/SSH samt hvad samtalen skal handle om.

7. Se videoen igennem i gruppen og reflekter over følgende:

Gik samtalen som I havde aftalt/regnet med? Hvis ikke, hvor i videoen ændrede samtalen retning? Ville det kunne ske i virkeligheden hos en borger? Tal om hvordan man som SSA/SSH kan hjælpe samtalen tilbage på sporet. Kan der være situationer, hvor det er ok at samtalen ændrer sig i en anden retning? Diskuter og argumenter.

Hvilke steder i videoen blev der arbejdet med motivationen? Var det ydre eller indre motivation? Virkede det på borgeren? Tal om forslag til hvad man også kunne have inddraget til at motivere borgeren.

Tal om jeres erfaringer fra "den virkelige verden": Hvornår har I selv været virkelig motiverede for noget og hvad var årsagen(indre ydre motivation?)? Har I motiveret andre til at gøre noget og hvordan gjorde I? Erfaringer kan være fra eget liv eller erfaringer fra praksis.