Wikiside, Sosufag GF2 GS24081: Kommunikationsopgave med øvelser (gruppeopgaver)

Wikiside
2024-06-24T09:10:25+02:00

Opgave om kommunikation

Mål:

Du kan forklare, hvad verbal og nonverbal kommunikation er

Du kan forklare, hvad anerkendende kommunikation og aktiv lytning er

Du kan forklare, hvad spørgeteknikker og gensvarsmodeller er

Du kan analysere og evaluere din egen og andres kommunikation

Du kan forklare, hvad konflikttrappen er, og hvad konfliktnedtrappende og konfliktoptrappende kommunikation er

Du kan anvende konfliktnedtrappende kommunikation i situationer med risiko for konflikt

Du kan reflektere over, hvordan du kommunikerer på en etisk og respektfuld måde med forskellige borgere

Du har viden om alarmhjerne og tænkehjerne

Forberedelse:

Kapitel 7 Kommunikation i Grundforløb 2, Sosu

Oplæg PP

Se videoen: ”Klog på konflikter” : Klog på konflikter - konflikttrappens syv trin

Vi arbejder i grupper 3-4 personer

Sarah

Patrick

Stephanie

Lea

Line

Frede

Maryna K

Hanna

Nanna

Raphael

Arlette

Camilla K

Anders

Emil

Sukie

Nicki

Randi

Camilla H

Amanda

Josefine

Karoline

Migle

Maryna A

Maria

Rasmus

Cecilie

Istar

Opgave 1: 60 min. varighed

Øvelse i konfliktnedtrappende kommunikation

1. Se først video om alarmhjerne og tænkehjerne https://www.youtube.com/watch?v=iapPmrOPojc

1. Drøft:

Genkender i beskrivelsen af aktivering af alarmhjerne hos jer selv og andre fra jeres egen hverdag? Kom med eksempler

Hvordan føles det, når alarmhjernen er aktiveret?

Hvad hjælper jer, når jeres alarmhjerne er aktiveret?

Har I erfaringer med at hjælpe andre, der har alarmhjernen aktiveret?

1. Læs case

Edith er en 85 årig kvinde, der bor i eget hus. Edith har været gift med Ejner, der døde for 4 år siden. Hun har to voksne børn og 5 børnebørn. Der er god kontakt til dem alle.

Edith var hjemmegående husmor, da børnene var små, og hun satte en ære i, at hjemmet var rent og pænt, og at børnene også var i pænt tøj. Hun syede selv børnenes tøj, da de var små, og familien ikke havde så god økonomi. Da børnene blev store, begyndte Edith at arbejde ude. Hun arbejdede i jysk telefon og senere på biblioteket. Uanset hvad Edith har beskæftiget sig med, har hun gjort sig meget umage og sørget for, at der ikke var noget at ”sætte en finger på”.

Edith har som følge af livslang rygning udviklet KOL. I dag magter hun derfor ikke ret meget, og hun bliver hurtigt forpustet og træt. Edith er bevilliget hjælp til daglig morgenpleje, medicindosering og rengøring hver 14. dag. Du er hendes faste SSH/ SSA.

Scenarie:

Da du kommer til Edith i dag, har hun besøg af en datter. Du har ikke tidligere mødt datteren, men hun er tydeligt utilfreds. Efter at have hilst siger hun med høj stemmeføring ”Er det dig, der er mors sosu-hjælper? Så er det dig, jeg skal have fat i. Hvordan vil du være dit arbejde bekendt? Her er jo møgbeskidt, og mor går rundt i tøj med pletter på – hende der altid har været så fin. Hvordan kan du se dig selv i spejlet, når det er sådan et arbejde, du udfører?”

1. I skal nu spille situationen og digte videre på den

En spiller datter, en spiller SSH og en tredje filmer. Er I fire skal gruppemedlem nr. 4 observere. OBS filmen skal kun ses af jeres gruppe.

Den, der spiller SSH har til opgave at øve sig i at bruge konfliktnedtrappende kommunikation (se side 189)

Den, der spiller datter, skal forsøge at leve sig ind i vreden, men samtidig forsøge at reagere realistisk på det, som SSH'en siger.

Brug lidt tid på at tænke over din tildelte rolle, inden I begynder. Digt undervejs, hvad din egen rolle siger (aftal ikke replikker inden)

OBS det er helt OK, at samtalen ikke forløber perfekt. Vi øver os.

Samtalen skal vare 1-4 minutter

1. Når I er færdige med samtalen, ser I sammen videoen

Svar på følgende spørgsmål:

Trapper konflikten op? Hvis ja, hvad får den til at trappe op?

Trappes konflikten ned? Hvis ja, hvad får den til at trappe ned?

Brugte datter og SSH konfliktoptrappende og/eller nedtrappende kommunikation – gennemgå oversigt side 190 og kom med eksempler

Hvilke tanker havde de to deltagere? Var der brugbare tanker? Var der tanker om flugt eller kamp?

Hvilke følelser var på spil for de to deltagere?

Prøv at beskrive samtalens forløb vha. konflikttrappen

1. Gentag evt. øvelsen med nye deltagere/roller. Alle i gruppen skal prøve at spille enten SSH eller datter. Brug hver gang tid på at se videoen og svare på spørgsmålene

2. Individuel opgave: Skriv hvad du har lært af øvelsen, som du kan bruge fremadrettet

Opgave 2: 30 min. varighed

Analyse af kommunikation

1. Læs casen i opgave 1

2. Der er nu dette scenarie:

Da du i dag kommer for at hjælpe Edith op af sengen, vil hun gerne snakke. Hun indleder med at sige: ”Mit barnebarn på 19 år var her i aftes. Ååhh jeg har næsten ikke sovet i nat, for jeg har bare lagt og spekuleret på, hvordan det skal gå nu, hvor hun skal rejse rundt i Sydamerika med rygsæk helt alene”

I skal nu spille situationen og digte videre forløb i samtalen. En af jer spiller Edith og en spiller SSH. En tredje filmer samtalen. Evt. Nr. 4 observerer.

Samtalen skal vare minimum 2 minutter. Tænk den tildelte rolle gennem, inden I begynder.

Se filmen igennem og analyser den:

Hvad lægger I mærke til vedr. den nonverbale kommunikation (side 178)

Er der eksempler på åbne spørgsmål? Beskriv

Er der eksempler på lukkede spørgsmål? Beskriv

Er der eksempler på ledende spørgsmål? Beskriv

Hvilke gensvar bliver der brugt? – kom med eksempler