Wikiside, Sosufag GF2 GS24081: Toning - 4) Rehabilitering, motivation og mestring SSH

Wikiside
2024-06-24T09:10:31+02:00

Præsentation:

Ingrid er 86 år, bor i et ældrevenligt etplans rækkehus med have i Aulum. Ingrid har boet i rækkehuset i 10 år. I huset er der mange farver og spændende ting overalt. I køkkenet hænger en opslagstavle med billeder. Her kan man se, at Ingrid har været en smuk kvinde med mange børn omkring sig.

Ingrid var gift med sin mand Arne i 40 år. Ingrid og Arne fik sammen 2 børn, 1 søn og 1 datter. De flyttede ind i deres hus, da de blev gift, og Ingrid gik hjemme og passede hus og børn. Da børnene kom i skole, fik Ingrid job som pædagogmedhjælper i en børnehave. Da børnene var mindre, havde de også et lille sommerhus lige ud til vandet. Her badede hele familien, og de holdt fester med sild, øl og snaps. Der var liv og glade dage.

Ingrid har røget cigaretter siden hun var 15 år gammel, og ryger aktuelt 10 cigaretter om dagen. Hun har for nyligt fået konstateret let KOL. Derudover har Ingrid begyndende demens.

Ingrids mand døde pludselig for 14 år siden, og det er hun ikke kommet over endnu. Hun har boet alene lige siden. Hun kørte bil og cyklede indtil for 10 år siden, hvor hun faldt og brækkede lårbenet.

Ingrid og hendes mand havde en stor vennekreds, og det holdt mange sjove fester. Mange af deres venner, er dog døde nu. Ingrid har god kontakt til begge børn.

Ingrid går lidt foroverbøjet og støtter sig altid til sin rollator. Hun kan ikke gå i almindelig sko, men går i sandaler hele året.

Kompetencemål 2 – begynder niveau SSH:

”Eleven kan i kendte situationer medvirke til at skabe relationer, samt understøtte rehabilitering, guidning og vejledning af borgeren til mestring af eget liv, samt inddrage enkle faktorer, der fremmer og hæmmer motivationen for egenomsorg”.

Opgave 1:

Oversæt kompetencemålet til jeres egne ord for at få en forståelse af målet

Scenarie:

Du skal som SSH udføre let støtte under personlig pleje og morgenmad ved Ingrid. Du er kendt med opgaven, da du er fast kontaktperson for Ingrid. Ingrid er nu udskrevet til eget hjem efter en indlæggelse med brækket håndled grundet et fald i hjemmet. Ingrid har en slynge på armen, og er bange for at bruge armen, da hun har mange smerter. Ingrid giver udtryk for, at hun ikke længere kan hjælpe til ved personlig pleje og hun ikke kan gøre det som hun plejer. Ingrid virker trist og opgivende i forhold til daglige aktiviteter i hjemmet.

Opgave 2: (Anvend kapitel 1, 8 og 14)

1. Hvordan kan du medvirke til en god relation til Ingrid?

2. Hvad er rehabilitering?

3. Hvordan vil du med kendskab til Ingrid understøtte hendes rehabilitering?

4. Hvad er guidning?

5. Hvad er vejledning?

6. Hvad er forskellen på guidning og vejledning? Inddrag gerne eksempler.

7. Hvordan vil du ud fra din viden om guidning og vejledning hjælpe Ingrid?

8. Hvad er mestring?

9. Hvad ved du om Ingrid livshistorie som kan inddrages til at Ingrid mestrer sin situation?

10. Hvad er egenomsorg?

11. Hvad er motivation? Brug din viden om motivationsformer.

12. Inddrag enkle faktorer, som kan fremme eller hæmme Ingrids motivation for egenomsorg.

13. Ud fra ovenstående spørgsmål skal I nu lave en video, for at demonstrere jeres viden. Denne video laves i sengestue/prøvelejlighed (varighed max 3 minutter).