Wikiside, Sosufag GF2 GS24081: De 12 sygeplejefaglige problemområder (Virginia Henderson)

Wikiside
2024-06-24T09:10:22+02:00

Tag udgangspunkt i de 12 sygeplejefaglige problemområder, når du dokumenterer

Tag stilling til hvert område, og notér det, der er relevant i journalen.

1. Funktionsniveau – kan patienten klare sit almindelige, daglige liv?

2. Bevægeapparat – er der behov for træning eller problemer, fx med balancen?

3. Ernæring – er patienten over-eller undervægtig? Eller er der fx medicin, der påvirker appetitten?

4. Hud og slimhinder – har patienten udslæt, sår eller andet?

5. Kommunikation – kan patienten gøre sig forståelig og forstå sin omverden?

6. Psykosociale forhold – er der udfordringer, fx med familie, misbrug, ensomhed eller andet?

7. Respiration og cirkulation – har patienten fx hoste, forhøjet blodtryk eller åndenød?

8. Seksualitet – er der sygdom eller medicin, der påvirker patientens seksualitet?

9. Smerter og sanseindtryk – har patienten ondt? Er der problemer med syn eller hørelse?

10. Søvn og hvile – sover patienten fx dårligere end normalt?

11. Viden og udvikling – forstår patienten sin sygdom? Har han eller hun brug for information?

12. Udskillelse af affaldsstoffer – har patienten fx forstoppelse, diarré eller problemer med vandladningen?

Kilde: Sygeplejefaglig journalføring | Styrelsen for Patientsikkerhed (stps.dk)